Diari Oficial de la Generalitat Valenciana


Sumari del DOGV 8521, del 03-04-2019 (2019/3196)

Convocatòria de concurs oposició per a la provisió de tres places de tècnic o tècnica superior d'administració parlamentària de les Corts Valencianes.
------------------------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3196


Data del document
:   05-03-2019

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * concurs administratiu

Convocatòria de concurs oposició per a la provisió de tres places de tècnic o tècnica superior d'administració parlamentària de les Corts Valencianes. [2019/3196]  
Mesa de les Corts Valencianes  
Per tal d'atendre les necessitats de personal de la institució, en exercici de les competències que li atorga l'article 34.1, quart, del reglament de la cambra i els articles 87 i 88.d i e de l'Estatut del Personal de les Corts Valencianes, text consolidat, Butlletí Oficial de les Corts Valencianes (BOCV) número 320, de 15 de novembre de 2018, la Mesa de les Corts Valencianes, en sessió celebrada el dia 5 de març de 2019, ha acordat, oït el Consell de Personal, amb un informe previ favorable de la Intervenció de les Corts Valencianes i un informe jurídic, convocar un concurs oposició per a la provisió de tres places de tècnic o tècnica superior d'administració parlamentària, el qual es regeix per les següents:  
  
Bases de la convocatòria  
  
Primera. Objecte de la convocatòria i normes generals  
L'objecte d'aquesta convocatòria és la selecció de personal, mitjançant el sistema de concurs oposició, per a la provisió de tres places de tècnic o tècnica superior d'administració parlamentària, vacants en la plantilla de les Corts Valencianes, del grup A1.  
El nombre de places convocades es pot ampliar, per acord de la Mesa de les Corts Valencianes, en el cas que es produïsquen noves vacants en aquestes places entre la data de convocatòria i la d'inici de les proves.  
Es reserva una d'aquestes places per a proveir-la per promoció interna per funcionaris i funcionàries de carrera de les Corts Valencianes que pertanguen a un cos o escala de qualsevol grup o subgrup inferior o a un altre de la mateixa classificació professional, d'acord amb el que estableix l'article 59 del text consolidat de l'Estatut del Personal de les Corts Valencianes.  
Les persones aspirants només poden concórrer-hi per un dels torns. Si la plaça reservada al torn de promoció interna en aquesta convocatòria queda sense cobrir, s'acumula a la plaça destinada al torn d'accés lliure.  
La convocatòria es regeix pel que disposen aquestes bases i, per al que no hi preveuen, s'apliquen l'Estatut del Personal de les Corts Valencianes i les normes que es contemplen en la disposició final primera d'aquest estatut.  
A l'efecte del que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques, es considera efectuada la notificació oportuna a les persones interessades mitjançant la publicació en els taulers d'anuncis, els butlletins oficials que s'estableixen en aquesta convocatòria i en la pàgina web de les Corts Valencianes, www.cortsvalencianes.es.  
Les persones que obtinguen les places que constitueixen l'objecte d'aquesta convocatòria no poden compatibilitzar-les amb l'exercici d'un segon lloc de treball, càrrec o activitat, en el sector públic, ni tampoc amb activitats de caràcter privat, excepte els supòsits d'excepció que s'estableixen en el text consolidat de l'Estatut del Personal de les Corts Valencianes i la resta de disposicions vigents en matèria d'incompatibilitats que s'hi apliquen.  
  
Segona. Requisits de les persones aspirants  
1. Condicions generals  
Per a ser admesa a les proves selectives cal reunir, d'acord amb el que disposa l'article 63 del text consolidat de l'Estatut del Personal de les Corts Valencianes, els requisits següents:  
a) Tenir nacionalitat espanyola o ser nacional d'un estat membre de la Unió Europea o nacional d'aquells estats als quals, en virtut de tractats internacionals signats per la Unió Europea i ratificats per Espanya, s'aplique la lliure circulació de persones treballadores en els termes en què aquesta es trobe definida en el Tractat Constitutiu de la Unió Europea.  
També poden participar-hi el cònjuge, els seus descendents i descendents del cònjuge de les persones espanyoles i de les nacionals d'altres estats membres de la Unió Europea, sempre que no estiguen separades de dret o siguen menors de 21 anys o majors d'aquesta edat dependents.  
  
b) Tenir complits els 16 anys d'edat i no excedir, si escau, de l'edat màxima de jubilació.  
c) Estar en possessió del títol de llicenciatura o grau universitari o equivalent o haver complit les condicions per a obtenir-lo abans de la finalització del termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredite l'homologació.  
d) No trobar-se inhabilitada per a l'exercici de la funció pública per sentència ferma.  
e) No haver sigut separada mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o l'escala de personal funcionari, o per a exercir funcions semblants a les que exercien en el cas del personal laboral, en el qual haguera sigut separada o inhabilitada. En el cas de ser nacional d'un altre estat, no trobar-se inhabilitada o en situació equivalent, ni haver sigut sotmesa a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
f) Posseir capacitat funcional necessària per a l'exercici de les tasques que es deriven del lloc de treball a exercir.  
g) Complir els requisits que s'estableixen en aquesta convocatòria.  
  
2. Condicions específiques per a ser admesa al torn de promoció interna  
Per a ser admesa al torn de promoció interna, a més de les condicions generals, s'exigeix ser persona funcionària de carrera de les Corts Valencianes, pertànyer a un cos o escala de qualsevol grup o subgrup inferior o a un altre de la mateixa classificació professional que el de les places convocades i haver prestat serveis efectius durant, almenys, dos anys com a funcionària de carrera en el cos o escala des del qual s'hi accedeix, d'acord amb el que estableix l'article 59 del text consolidat de l'Estatut del Personal de les Corts Valencianes.  
3. Les persones candidates han de reunir aquests requisits en la data en què acabe el termini de presentació de sol·licituds i mantenir-los durant tot el procés selectiu fins al moment de la presa de possessió.  
  
  
Tercera. Adaptacions per a la realització de les proves  
El tribunal ha de resoldre, per a les persones discapacitades que així ho sol·liciten, sobre l'aplicació de les mesures d'adaptació sol·licitades per a realitzar les proves i demanar, si ho estima procedent, els dictàmens tècnics que calguen. A aquest efecte, les persones interessades han de formular la petició corresponent en la sol·licitud de participació en aquest procediment selectiu. Poden sol·licitar les mesures d'adaptació que necessiten d'acord amb la classificació següent:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de duració de l'exercici. Han d'acompanyar un certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.  
  
3. Augment de la mida dels caràcters de l'examen, per dificultat de visió.  
4. Necessitat d'intèrpret, a causa de sordesa.  
5. Sistema Braille d'escriptura, per a persones invidents.  
6. Altres. Cal especificar-hi quines.  
Si durant la realització de les proves se susciten al tribunal dubtes raonables sobre la compatibilitat funcional d'una persona aspirant, pot demanar el dictamen corresponent de la Comissió Mixta d'Estudi de les Discapacitats, i en aquest cas, l'aspirant pot participar-hi condicionalment en el procés selectiu i queda en suspens la resolució definitiva sobre l'admissió o exclusió de les proves fins a la recepció del dictamen.  
  
  
Quarta. Sol·licituds  
1. Drets d'examen  
Els drets d'examen són 30,00 euros i s'han d'ingressar en el compte de Bankia (IBAN) ES66 2834 0492 0077 9415 9591, de la qual són titulars les Corts Valencianes. El pagament de la taxa s'ha d'acreditar mitjançant el justificant escaient.  
Estan exemptes del pagament dels drets d'examen les persones següents:  
- Les persones amb discapacitat igual o superior al 33 % estan exemptes del pagament dels drets d'examen i han de presentar la certificació de la Conselleria d'Igualtat i Polítiques Inclusives, o òrgans competents d'altres administracions públiques, que acredite discapacitat igual o superior al 33 %.  
- Els membres de famílies nombroses de categoria especial o d'una família monoparental de categoria especial. Els membres de famílies nombroses de categoria general o d'una família monoparental de categoria general tenen una bonificació del 50 % de la taxa. En ambdós casos hi han d'adjuntar el títol de família nombrosa en vigor, expedit per l'òrgan competent de la Conselleria d'Igualtat i Polítiques Inclusives, o òrgans competents d'altres administracions públiques.  
  
- Les contribuents que siguen víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
- Les persones que estiguen en situació d'exclusió social i ho acredite l'òrgan competent en matèria de benestar social de l'ajuntament de residència.  
- Les persones en situació de desocupació, prèvia presentació de l'acreditació corresponent.  
La falta de justificació de l'abonament dels drets d'examen o de trobar-se exempta determina l'exclusió de la persona aspirant del procés selectiu.  
Escau la devolució de les taxes per drets d'examen únicament en els supòsits i els procediments previstos en l'article 1.2.6 de la Llei 20/2017, de 28 de desembre, de la Generalitat, de taxes.  
2. Presentació de sol·licituds  
Qui desitge prendre part en aquest concurs oposició ha de presentar la sol·licitud mitjançant una de les formes següents:  
- Presentar o trametre la sol·licitud (segons el model que figura en l'annex II) dirigida a la Presidència de les Corts Valencianes, en el Registre General de la institució, carrer de la Llibertat, 5, de València, o en la forma establida en l'article 16.4 de la Llei 39/2015, d'1 d'octubre, del procediment administratiu comú de les administracions públiques, en el termini de 20 dies hàbils, comptadors a partir de l'endemà de la publicació d'aquesta convocatòria en el Butlletí Oficial de les Corts Valencianes i en el Diari Oficial de la Generalitat Valenciana.  
- Presentar la sol·licitud telemàticament: la persona interessada ha de presentar la sol·licitud a través d'internet mitjançant la signatura electrònica, emplenar el formulari habilitat en la pàgina web de les Corts Valencianes www.cortsvalencianes.es i adjuntar-hi els documents en format PDF que cal aportar-hi en virtut del que disposa aquesta base. Si es produeix cap incidència tècnica en la presentació telemàtica de sol·licituds, cal ajustar-se al que disposa l'article 32. 4 de la Llei 39/2015, d'1 d'octubre, del procediment administratiu comú de les administracions públiques.  
En la sol·licitud cal fer declaració expressa del torn pel qual s'opta (lliure o promoció interna) i manifestar de manera clara i expressa el compliment dels requisits establits en la base segona d'aquesta convocatòria.  
Les persones aspirants han d'acompanyar a la sol·licitud el justificant acreditatiu de l'abonament dels drets d'examen.  
Les persones aspirants que no posseïsquen la nacionalitat espanyola i tinguen dret a participar-hi han d'acompanyar a la sol·licitud, segons escaiga, els documents següents: fotocòpia compulsada del document d'identitat corresponent o passaport i de la targeta de resident comunitari o de familiar de resident comunitari en vigor o, si escau, de la targeta temporal de resident comunitari o de treballador comunitari en vigor. Així mateix, han de presentar una declaració jurada o promesa que no estan separades de dret del seu cònjuge i, si escau, del fet de que l'aspirant viu a costa seua o està a càrrec seu.  
  
Cal acompanyar la sol·licitud amb un currículum, que consisteix en una relació dels mèrits que s'hi al·leguen per a la fase de concurs i que s'ha de realitzar seguint l'ordre previst en el barem que figura en la base setena, punt 2, d'aquesta convocatòria, i emplenar el model que s'hi adjunta com a annex III. Únicament es valoren els mèrits que puguen acreditar-se fins a la data de finalització del termini de presentació de sol·licituds. Cal presentar els documents acreditatius dels mèrits en el moment assenyalat en l'esmentada base setena, punt 2.  
  
Les persones aspirants que no tinguen nacionalitat espanyola i, d'acord amb la base sisena, estiguen exemptes de la realització de la prova de castellà, han de presentar junt amb la sol·licitud una fotocòpia compulsada del diploma d'espanyol de nivell superior com a llengua estrangera establit en el Reial decret 1137/2002, de 31 d'octubre, o del certificat d'aptitud en espanyol per a estrangers expedit per les escoles oficials d'idiomes o fotocòpia d'una titulació acadèmica espanyola expedida per l'òrgan oficial competent al territori espanyol.  
  
La presentació d'una sol·licitud per a participar en aquesta convocatòria suposa l'acceptació d'aquestes bases.  
  
Cinquena. Admissió de persones candidates  
Les persones aspirants queden vinculades a les dades que hagen fet constar en les seues sol·licituds. Únicament poden demandar modificar-les mitjançant un escrit motivat, dins del termini establit en el punt 2 de la base quarta.  
Acabat el termini de presentació de sol·licituds, per resolució de la Presidència de les Corts Valencianes s'ha d'aprovar la relació provisional de persones admeses i excloses, tant de les que opten pel torn lliure com per promoció interna, que s'ha de publicar en el Butlletí Oficial de les Corts Valencianes i assenyalar, d'acord amb l'article 68 de la Llei 39/2015, d'1 d'octubre, del procediment administratiu comú de les administracions públiques, el termini de 10 dies hàbils, comptadors a partir de l'endemà de la publicació de la relació provisional de persones admeses i excloses, d'esmena dels defectes en què haja incorregut la persona interessada o, si és escau, el de reclamacions per a les persones excloses de la llista.  
En el cas que una persona opte en la sol·licitud pel torn de promoció interna i no reunisca els requisits establits per a això, però sí per a optar pel torn lliure, queda admesa en aquest últim.  
En tot cas, a fi d'evitar errors i, si es produeixen, possibilitar-ne l'esmena dins del termini establit i en la forma escaient, les persones aspirants han de comprovar no sols que no figuren incloses en la relació provisional de persones admeses i excloses sinó, a més, que els seus noms i les seues dades consten correctament en les relacions corresponents de persones admeses.  
Acabat aquest termini, vistes les reclamacions i esmenats, si escau, els defectes, s'ha de dictar una resolució de la Presidència de les Corts Valencianes que aprove la llista definitiva de persones aspirants admeses i excloses a la realització de les proves, tant de les que opten pel torn lliure com per promoció interna, la qual s'ha de publicar en el Butlletí Oficial de les Corts Valencianes i en la pàgina web de les Corts Valencianes www.cortsvalencianes.es.  
  
Sisena. Prova de coneixement del castellà  
Amb caràcter previ a la realització de les proves de la fase d'oposició, les persones aspirants que no posseïsquen la nacionalitat espanyola i el coneixement d'aquesta llengua no es deduïsca del seu origen han d'acreditar el coneixement del castellà mitjançant la realització d'una prova, en la qual s'ha de comprovar que posseeixen un nivell adequat de comprensió i expressió oral i escrita en aquesta llengua.  
El contingut d'aquesta prova s'ha d'ajustar al que disposa el Reial decret 1137/2002, de 31 d'octubre, pel qual es regulen els diplomes d'espanyol com a llengua estrangera.  
La prova es qualifica com a apta i no apta. Cal obtenir la valoració d'apta per a passar a realitzar les proves de la fase d'oposició.  
  
El lloc i la data de realització d'aquesta prova s'ha de determinar mitjançant una resolució de la Presidència de les Corts Valencianes i s'ha de donar a conèixer a les persones interessades en la resolució mateixa mitjançant la qual es faça pública la llista definitiva de persones admeses i excloses.  
Queda eximida de realitzar aquesta prova qui estiga en possessió del diploma d'espanyol de nivell superior com a llengua estrangera establit pel Reial decret 1.137/2002, de 31 d'octubre, o del certificat d'aptitud en espanyol per a estrangers expedit per les escoles oficials d'idiomes o acredite estar en possessió d'una titulació acadèmica espanyola expedida per l'òrgan oficial competent al territori nacional.  
  
  
Setena. Proves selectives  
El procediment de selecció de les persones aspirants consta de les fases següents, que s'han de realitzar simultàniament i conjuntament per als torns lliure i de promoció interna:  
- Fase d'oposició  
- Fase de concurs  
  
1. Fase d'oposició  
Realització de la fase d'oposició  
Aquesta fase es compon de tres parts: una teòrica, que consta d'un exercici obligatori i eliminatori; una part pràctica, que consta d'un exercici obligatori i eliminatori, i una prova de valencià, que consta d'un exercici obligatori però no eliminatori.  
A fi de respectar els principis de publicitat, transparència, objectivitat i seguretat jurídica, el tribunal qualificador ha de publicar, amb anterioritat a la realització dels exercicis, els criteris de correcció, valoració i superació d'aquests, que estime necessari aplicar i que no estiguen expressament establits en les bases d'aquesta convocatòria.  
  
  
Primer. Part teòrica  
Consisteix en la realització de l'exercici següent: dissertar per escrit durant un temps màxim de quatre hores sobre quatre dels temes que s'inclouen en el programa que figura en l'annex I, d'acord amb la distribució de matèries següent: un del bloc I, un del bloc II, un del bloc III i un del bloc IV.  
El tribunal ha de traure a la sort, immediatament abans de l'inici de l'exercici, els quatre temes que s'han de realitzar.  
L'exercici és eliminatori i es qualifica de 0 a 30 punts. Cal obtenir un mínim de 15 punts per a passar a l'exercici següent. Són criteris de valoració dels exercicis el rigor i el coneixement dels temes i, en particular, de les normes, els conceptes i les institucions jurídiques. Així mateix, es valora la claredat, la coherència, la sistematització i la fluïdesa de l'exposició.  
L'exercici s'ha d'ajustar a les normes següents: una vegada han acabat d'escriure les persones opositores, han d'introduir els folis que han redactat en un sobre, la solapa del qual han de signar junt amb el president o presidenta i el secretari o secretària del tribunal, sota la custòdia del qual queden tots els sobres.  
Quan corresponga, d'acord amb la base de la convocatòria, les persones opositores han d'obrir els sobres signats per elles davant del tribunal. En aquest moment, en presència de ?com a mínim- un membre del tribunal, s'han de realitzar còpies dels exercicis per als membres del tribunal presents i, a continuació, les persones opositores han de procedir a la lectura, en acte públic, dels folis que hagen redactat. Les persones opositores que no complisquen el que prescriu aquesta norma perden tots els drets.  
La lectura de l'exercici s'ha de gravar, llevat que el tribunal acorde el contrari.  
  
Segon. Part pràctica  
La part pràctica de l'oposició consisteix en l'exercici següent:  
Resolució motivada per escrit d'un cas pràctic sobre qüestions de les matèries relacionades en els blocs II, III i IV de temes de l'annex I. Per a realitzar l'exercici la persona opositora disposa de textos legals i col·leccions legislatives i de jurisprudència usuals i els seus índexs, en suport electrònic, que li ha de facilitar el tribunal.  
  
En aquest exercici, el tribunal ha de proposar un cas pràctic per cadascun dels blocs II, III i IV de temes de l'annex I. Se n'ha d'extraure un a l'atzar en el moment anterior a l'inici de l'examen perquè el desenvolupen les persones aspirants.  
Per a realitzar l'exercici les persones opositores disposen d'un màxim de quatre hores. El tribunal ha de puntuar l'exercici fins a un màxim de 25 punts. Queden eliminades les persones opositores que no arriben a una puntuació, almenys, de 12,50 punts. Són criteris de valoració dels exercicis, a més dels criteris esmentats per al primer exercici, la capacitat per a exposar correctament les propostes per a solucionar el cas que es formulen, la sistemàtica, la capacitat d'anàlisi i raonament i la capacitat d'expressió.  
L'exercici s'ha d'ajustar a les normes següents: una vegada han acabat d'escriure les persones opositores, han d'introduir els folis que han redactat en un sobre, la solapa del qual han de signar junt amb el president o presidenta i el secretari o secretària del tribunal, sota la custòdia del qual queden tots els sobres.  
Quan corresponga, d'acord amb la base de la convocatòria, les persones opositores han d'obrir els sobres signats per elles davant del tribunal. En aquest moment, en presència de ?com a mínim- un membre del tribunal, s'han de realitzar còpies dels exercicis per als membres del tribunal presents i, a continuació, les persones opositores han de procedir a la lectura, en acte públic, dels folis que hagen redactat. Les persones opositores que no complisquen el que prescriu aquesta norma perden tots els drets.  
La lectura de l'exercici s'ha de gravar, llevat que el tribunal acorde el contrari.  
  
Tercer. Prova de valencià  
Consisteix en una prova escrita tipus test a determinar pel tribunal sobre coneixements del valencià amb una duració de trenta minuts. Aquest exercici té caràcter obligatori però no eliminatori i es qualifica de 0 a 5 punts.  
L'exercici s'ha de realitzar en paper anònim i ajustar a les normes següents: una vegada han acabat d'escriure les persones opositores, han de lliurar l'exercici al secretari o secretària del tribunal, que ha d'anotar un número clau en cada exercici i solapa identificativa i separar les solapes amb la identificació de les persones aspirants. Aquestes s'han d'introduir en un sobre i, una vegada tancat, han de signar en la junta de la solapa la presidència i la secretaria del tribunal i alguna de les persones aspirants que hagen presenciat aquestes actuacions. El sobre ha de quedar sota la custòdia de la secretaria del tribunal fins que es corregisquen i qualifiquen tots els exercicis.  
Així mateix, en un altre sobre s'han d'introduir els exercicis. Aquest sobre igualment l'han de tancar i firmar la presidència i la secretaria del tribunal i alguna de les persones aspirants que hagen presenciat aquestes actuacions. El sobre ha de quedar sota la custòdia de la secretaria del tribunal fins que es lliure a la persona designada per a corregir la prova.  
  
El tribunal pot demanar l'assessorament del Servei de Publicacions de les Corts Valencianes.  
  
Quart. Qualificació de la fase d'oposició  
Cada membre del tribunal, prèvia la corresponent deliberació, ha de qualificar motivadament cada exercici. La puntuació de cadascun dels exercicis s'obté amb la mitjana aritmètica de les puntuacions de cadascun dels membres del tribunal, mitjana que s'ha de fixar com a qualificació de la persona aspirant en l'exercici que es tracte.  
Al final de la part teòrica i part pràctica s'ha de fer pública una relació de les persones aspirants aprovades, amb expressió de la puntuació aconseguida. Finalitzada la prova de valencià, s'ha de fer pública una relació de les persones aspirants amb expressió de la puntuació aconseguida.  
La qualificació de la fase d'oposició està determinada per la suma aritmètica de les qualificacions obtingudes en cadascun dels exercicis d'aquesta fase, és a dir, exercici de la part teòrica, exercici de la part pràctica i prova de valencià.  
  
Cinqué. Normes comunes sobre la realització dels exercicis  
La resolució de la Presidència de les Corts Valencianes que eleve a definitives les llistes de persones admeses i excloses ha d'indicar la data, el lloc i l'hora de la prova de castellà, si escau, i del començament del primer exercici, que s'ha d'anunciar en el tauler d'anuncis de les Corts Valencianes i en la pàgina web www.cortsvalencianes.es. Així mateix, s'ha de publicar en el Butlletí Oficial de les Corts Valencianes amb una antelació no inferior a 30 dies hàbils.  
En tot cas, el primer exercici no s'ha d'iniciar abans de cinc mesos des de l'última publicació de la convocatòria en el Diari Oficial de la Generalitat Valenciana o el Butlletí Oficial de les Corts Valencianes.  
En la mateixa resolució s'ha d'indicar l'ordre de crida de les persones aspirants, que, de conformitat amb la Resolució de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l'ordre d'intervenció de les persones aspirants i, si escau, dirimir els empats en tots els processos selectius que es convoquen durant l'any 2019 en el conjunt de les administracions públiques valencianes (DOGV 8473, 28.01.19), per ordre alfabètic de cognoms, comença per la lletra F.  
L'anunci de la realització de la resta d'exercicis l'ha de fer públic el tribunal a la seu de les Corts Valencianes i en la pàgina web www.cortsvalencianes.es, amb una antelació de 10 dies hàbils com a mínim.  
  
Les persones aspirants es convoquen per a cada exercici en crida única.  
Les persones aspirants han d'observar en tot moment les instruccions dels membres del tribunal o del personal ajudant o assessor durant la realització dels exercicis per tal que es desenvolupen adequadament. Qualsevol alteració en la realització normal dels exercicis per part d'una persona aspirant ha de quedar reflectida en l'acta corresponent. Aquesta aspirant pot continuar realitzant l'exercici amb caràcter condicional mentre el tribunal resol l'incident.  
  
Abans d'iniciar cada exercici i sempre que s'estime convenient durant la seua realització, el tribunal, els seus ajudants o assessors han de comprovar la identitat de les persones aspirants mitjançant la presentació del document d'identitat o document equivalent per als nacionals d'altres estats a què fa referència la base segona, o del resguard amb fotografia, el passaport o el permís de conduir. A aquest efecte no són vàlides les fotocòpies compulsades d'aquests documents. L'incompliment d'aquest requisit per alguna persona aspirant determina la seua exclusió de la realització de les proves.  
  
En el cas de familiars de persones espanyoles o nacionals dels altres estats membres de la Unió Europea, han d'acreditar-ne el vincle.  
  
Les persones aspirants queden decaigudes en el seu dret si es personen en els llocs de celebració quan ja s'han iniciat les proves o per no assistir-hi, excepte casos de força major o en el supòsit previst en el paràgraf següent, que el tribunal ha de valorar.  
  
Si alguna de les persones aspirants no pot completar el procés selectiu a causa d'embaràs de risc o part, degudament acreditat, la seua situació queda condicionada a finalitzar-lo i a superar les fases que han quedat ajornades. Aquestes no poden demorar-se de manera que es menyscabe el dret de la resta de les persones aspirants i han de realitzar-se abans de publicar la llista de les persones aspirants que han superat el procés selectiu. La resolució del procés ha d'ajustar-se a un temps raonable, cosa que ha de valorar el tribunal.  
  
Durant la realització dels exercicis no es permet l'ús de telèfons mòbils.  
Les persones aspirants poden utilitzar, durant les proves selectives, qualsevol de les llengües oficials a la Comunitat Valenciana.  
  
La persona que presideix el tribunal ha d'adoptar les mesures oportunes per a garantir que els exercicis de la fase d'oposició, en els que això siga possible, es corregeixen sense conèixer la identitat de les persones aspirants.  
  
2. Fase de concurs  
Finalitzada la fase d'oposició, junt amb el resultat de l'últim exercici de la fase d'oposició, el tribunal ha d'exposar al públic en el tauler d'anuncis de les Corts Valencianes i en la pàgina web www.cortsvalencianes.es, per a cada torn, la relació de persones aspirants que, per haver superat tots els exercicis eliminatoris, han de passar a la fase de concurs i ha de citar-les perquè en el termini de 10 dies hàbils presenten la sol·licitud (segons el model que figura en l'annex V) dirigida a la Presidència de les Corts Valencianes, en el registre de la cambra, i l'acompanyen amb la documentació acreditativa dels mèrits i experiència previstos en la convocatòria que han relacionat en el currículum presentat junt amb la sol·licitud de participació en el concurs oposició, d'acord amb el que preveu la base quarta de la convocatòria.  
  
Si els mèrits que s'hi al·leguen ja consten en el Departament de Gestió de Personal de les Corts Valencianes, únicament s'han de citar en el currículum sense aportar-los.  
  
Realització del concurs  
Una vegada finalitzat el termini de presentació de la documentació, el tribunal s'ha de reunir per a baremar els mèrits al·legats i acreditats degudament.  
En compliment del que estipula l'apartat 4 de l'Acord de gestió de les convocatòries de l'oferta pública d'ocupació de les Corts Valencianes 2018, aprovat per la Mesa de les Corts Valencianes el 17 de juliol de 2018 a proposta de la Mesa Negociadora del Personal de les Corts Valencianes, en el marc de les mesures d'estabilització d'ocupació adoptades en aquest acord, aquests mèrits s'han de classificar i puntuar d'acord amb el barem següent:  
De la puntuació total màxima ?40 punts- corresponent a la fase de concurs, es valora amb 25 punts l'experiència i amb 15 punts la resta de mèrits.  
Es computen els mèrits al·legats per les persones participants que tinguen, o estiguen en condició de tenir, fins a la data de finalització del termini de presentació d'instàncies.  
  
Primer. Valoració de l'experiència (màxim 25 punts)  
1. Experiència en plaça anàloga en qualsevol administració parlamentària: 0,16/mes treballat.  
2. Experiència en plaça anàloga en altres administracions, entitats o institucions públiques: 0,08/mes treballat.  
3. Experiència en qualsevol administració parlamentària: 0,08/mes treballat.  
4. Experiència en qualsevol administració: 0,04/mes treballat.  
5. Experiència en lloc de treball amb funcions semblants en el sector privat: 0,04/mes treballat.  
A l'efecte d'aplicar aquest apartat del barem, s'entén que són places anàlogues les que es troben classificades com a grup A1 en la plantilla de les Corts Valencianes, incloses les que obtinguen aquesta classificació pel procés de reclassificació realitzat de resultes de l'Acord número 2672/IX, de 19 de juny de 2018, adoptat per la Mesa de les Corts Valencianes, de convocatòria d'un curs selectiu d'accés al grup A1, mitjançant conversió directa de places.  
  
Segon. Valoració de la resta de mèrits (màxim 15 punts)  
Es valora la formació, les titulacions acadèmiques iguals o superiors a l'exigida en la convocatòria, el coneixement del valencià i d'idiomes:  
  
1. Formació homologada, impartida o rebuda, relacionada amb les funcions de la plaça, fins a un màxim de 8 punts, a raó de 0,01 punts per hora de formació computada.  
2. Titulacions acadèmiques oficials iguals o superiors a l'exigida en la convocatòria, fins a un màxim de 4 punts (exclosa la necessària per a l'accés).  
  
3. Coneixement de valencià, fins a un màxim de 6 punts.  
- A1 0,25 punts  
- A2 (grau oral) 0,50 punts  
- B1 (grau elemental) 1,00 punt  
- B2 2,00 punts  
- C1 (grau mitjà) 4,00 punts  
- C2 (grau superior) 6,00 punts  
  
4. Capacitació tècnica en valencià, fins a un màxim de 2 punts.  
- Llenguatge en mitjans de comunicació 0,20 punts  
- Llenguatge administratiu 0,60 punts  
- Correcció de textos 1,50 punts  
  
5. Coneixement d'idiomes, fins a un màxim de 4 punts.  
6. Haver superat anteriorment tots els exercicis del concurs oposició per a l'accés a una plaça de categoria semblant en una administració parlamentària: 1 punt.  
Els criteris que, si escau, aprove el tribunal per a aplicar els subapartats 2 i 5 s'han de fer públics en la pàgina web de les Corts Valencianes amb antelació al moment en què hagen d'aplicar-se.  
  
  
Tercer. Justificació dels mèrits del barem  
La justificació documental dels mèrits invocats s'ha de realitzar mitjançant qualsevol mitjà de prova admés en dret i, en particular:  
  
- Per a títols acadèmics: original o fotocòpia compulsada  
- Per a serveis prestats en administracions o institucions públiques: certificació expedida per l'òrgan competent  
- Per a acreditar la docència: certificació expedida per l'òrgan competent de què es tracte  
- Per a tots els idiomes: títols i certificacions del centre docent corresponent  
- Per a l'acreditació d'haver superat anteriorment tots els exercicis del concurs oposició per a l'accés a una plaça de categoria semblant: certificació expedida per l'administració o institució corresponent  
  
- Per a serveis prestats en el sector privat: contractes laborals, certificacions de vida laboral i certificats TC de cotització a la Seguretat Social.  
  
Quart. Qualificació final del concurs  
La qualificació final del concurs s'obté amb la suma aritmètica de les puntuacions atorgades a cadascun dels apartats del barem.  
  
Una vegada baremats els mèrits, el tribunal ha d'exposar al públic la llista d'aspirants, amb la puntuació obtinguda en la fase de concurs, desglossada en els distints apartats del barem, i ha de concedir-los un termini de 10 dies hàbils perquè formulen, si escau, les reclamacions que estimen pertinents amb relació a l'aplicació del barem.  
  
3. Qualificació final del concurs oposició  
Una vegada resoltes les possibles reclamacions que es presenten contra la qualificació de la fase de concurs, el tribunal, mitjançant un anunci, ha de publicar a la seu de les Corts Valencianes i en la pàgina web www.cortsvalencianes.es, per a cada torn, la relació definitiva de les persones aspirants aprovades en tots els exercicis eliminatoris de la fase d'oposició amb la puntuació final obtinguda en el concurs oposició.  
  
La qualificació final del concurs oposició es determina per la suma aritmètica dels punts obtinguts en tots els exercicis de la fase d'oposició i en la fase de concurs.  
Els casos d'empat que es produïsquen en la puntuació final s'han de dirimir de la manera següent:  
A) En primer lloc, s'ha d'ajustar a la puntuació major obtinguda en la fase d'oposició.  
B) En segon lloc, si persisteix l'empat, aquest s'ha de dirimir per la puntuació major obtinguda en els distints apartats del barem del concurs, pel mateix ordre numèric en què figuren relacionats.  
C) En tercer lloc, si l'empat és entre persones de distint sexe, s'ha de dirimir a favor del sexe infrarepresentat dins del col·lectiu de persones que formen part del cos del subgrup en qüestió en data de publicació d'aquesta convocatòria.  
D) En quart lloc, si persisteix l'empat, s'ha de dirimir per sorteig.  
  
Vuitena. Tribunal  
La presidència de la cambra ha d'ordenar la publicació del tribunal qualificador que ha de jutjar el concurs oposició en el Butlletí Oficial de les Corts Valencianes i en la pàgina web www.cortsvalencianes.es, amb una antelació mínima d'un mes abans de la data de començament de les proves.  
La Mesa de les Corts Valencianes ha de designar un tribunal amb la composició següent:  
Presidència: presidenta o president de les Corts Valencianes o persona en qui delegue.  
Vocals:  
- El lletrat o lletrada major o lletrat o lletrada de les Corts Valencianes en qui delegue.  
- Dues persones funcionàries de carrera de les Corts Valencianes, o de qualsevol administració o institució de la Generalitat, amb titulació igual o superior a la requerida per a les places convocades.  
- Dos catedràtics, catedràtiques, professors o professores titulars d'universitat a proposta de les universitats públiques valencianes o membres d'un cos anàleg al de la convocatòria de les Corts Generals o del parlament d'una comunitat autònoma.  
- Un representant del Consell de Personal, amb veu però sense vot.  
- Secretaria: actua com a secretari o secretària una persona funcionària de carrera de les Corts Valencianes, amb veu però sense vot.  
El tribunal queda constituït, a més, per les persones suplents respectives que, simultàniament amb les titulars, han de designar-se.  
  
La composició del tribunal ha de tendir a la paritat entre dones i homes.  
Totes les persones membres del tribunal han de tenir una titulació igual o superior a l'exigida per a l'accés a les places convocades.  
No poden ser membres del tribunal les persones funcionàries interines, el personal eventual i les persones que han realitzat tasques de preparació d'opositors o opositores en els dos anys anteriors a la convocatòria. Aquesta obligació s'aplica així mateix al personal col·laborador del tribunal.  
El tribunal s'ha de sotmetre a la regulació que, per al funcionament dels òrgans col·legiats, estableix la Llei 40/2015, d'1 d'octubre, del règim jurídic de les administracions públiques.  
Si es produeix la pèrdua de les condicions en virtut de les quals s'ha efectuat el nomenament de les persones membres del tribunal, després d'aquest, la Mesa de les Corts Valencianes pot procedir a la substitució consegüent de la persona membre de qui es tracte, la qual s'ha de publicar en el Butlletí Oficial de les Corts Valencianes i en la pàgina web www.cortsvalencianes.es.  
  
El tribunal pot utilitzar sota la seua direcció persones ajudants o col·laboradores per a agilitzar les proves. Així mateix, pot disposar la incorporació al seu treball de persones assessores especialistes per a les proves que considere convenients. Aquestes persones han de limitar l'actuació a l'exercici de la seua especialitat tècnica i en cap cas no tenen vot.  
Les persones membres del tribunal i les assessores, han d'abstenir-se d'intervenir-hi i poden recusar-les les persones interessades quan hi concórreguen circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic. Aquesta obligació és aplicable, així mateix, al personal col·laborador del tribunal.  
El tribunal no pot constituir-se ni actuar sense l'assistència, almenys, de tres dels seus membres amb dret de vot, titulars o suplents, indistintament.  
Corresponen al tribunal les funcions relatives a la determinació concreta del contingut dels exercicis i a la qualificació de les persones aspirants, tant en la fase de concurs com en la d'oposició; com també, en general, l'adopció de les mesures que calguen perquè es realitzen correctament les proves selectives, per a la qual cosa disposa de la facultat d'interpretació d'aquestes bases.  
El tribunal, a l'efecte d'indemnitzacions per assistència a les sessions, es regeix d'acord amb el que disposen les bases d'execució del pressupost de les Corts Valencianes per a l'any 2019, com també la normativa que es puga publicar per actualitzar-la.  
Per a comunicacions i qualsevol altra incidència, el tribunal té la seu al Palau de les Corts Valencianes, a la plaça de Sant Llorenç, número 4, de València.  
  
Novena. Relació definitiva i presentació de documents  
Finalitzat el concurs oposició, s'ha de fer pública la llista definitiva de les persones opositores aprovades, per a cada torn, amb la puntuació total, que s'ha d'elevar a la Mesa de les Corts Valencianes amb la proposta corresponent de nomenament com a funcionàries de les Corts Valencianes d'un nombre de persones aspirants igual al de les places convocades.  
Aquesta llista definitiva s'ha d'exposar en el tauler d'anuncis de les Corts Valencianes i publicar en el Butlletí Oficial de les Corts Valencianes i en la pàgina web de les Corts Valencianes www.cortsvalencianes.es.  
Les persones aspirants proposades pel tribunal per a ocupar les places han de presentar en el Departament de Gestió de Personal, dins del termini de 20 dies hàbils comptadors a partir de fer pública en el Butlletí Oficial de les Corts Valencianes la llista de persones aprovades, els documents següents:  
1) Certificat de naixement, expedit pel registre civil corresponent, o fotocòpia compulsada del DNI o document equivalent per a les nacionals d'altres estats a les quals fa referència la base segona.  
  
2) Certificat mèdic acreditatiu de posseir la capacitat física i psíquica necessària per a l'exercici de les funcions del lloc de treball oferit.  
  
3) Fotocòpia compulsada del títol acadèmic exigible segons el que estableix la base segona d'aquesta convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
  
4) Declaració jurada o promesa de no haver sigut separada del servei públic mitjançant expedient disciplinari, ni trobar-se inhabilitada penalment per a l'exercici de la funció pública.  
Les persones aspirants que no posseïsquen la nacionalitat espanyola han de presentar una declaració jurada o promesa de no estar sotmeses a sanció disciplinària o condemna penal que impedisca en el seu estat l'accés a la funció pública.  
  
Deu. Nomenament i adscripció  
Transcorregut el termini de presentació de la documentació i una vegada comprovada la conformitat dels documents presentats, la Mesa de les Corts Valencianes ha de formular el nomenament corresponent, que s'ha de publicar en el Butlletí Oficial de les Corts Valencianes i en la pàgina web de les Corts Valencianes www.cortsvalencianes.es i notificar-lo a les persones interessades.  
Aquestes han de prendre possessió i incorporar-se al servei de les Corts Valencianes en el termini de 20 dies hàbils, comptadors a partir de la notificació.  
La persona aspirant seleccionada que, dins del termini establit i excepte casos de força major, no presente la documentació acreditativa o se'n deduïsca que no té algun dels requisits exigits, no pot ser nomenada funcionària de les Corts Valencianes, sense perjudici de la responsabilitat en què pot haver incorregut per falsedat en la sol·licitud de participació.  
Sempre que els òrgans de selecció hagen proposat el nomenament del mateix nombre d'aspirants que el de places convocades, i a fi d'assegurar la cobertura d'aquestes, quan es produïsca alguna renúncia de les persones aspirants seleccionades, abans del seu nomenament o presa de possessió, quan alguna de les persones proposades per al nomenament no presente la documentació acreditativa del compliment dels requisits per a participar en el concurs oposició o se'n deduïsca que no té algun dels requisits exigits, la Mesa de les Corts Valencianes ha de requerir la relació complementària de les persones aspirants que, tot i haver aprovat tots els exercicis eliminatoris de l'oposició, segueixen en la puntuació final a les inicialment proposades pel tribunal, en el torn que corresponga, amb la finalitat d'efectuar-ne el nomenament com a personal funcionari de carrera.  
  
Així mateix, si es produeix la vacant d'alguna de les places de tècnic o tècnica superior d'administració parlamentària oferides en aquesta convocatòria, dins del termini de dos anys des de la data de l'acord de nomenament adoptat per la Mesa de les Corts Valencianes en aquesta convocatòria, la Mesa de les Corts Valencianes pot requerir la relació de les persones aspirants que, tot i haver aprovat tots els exercicis eliminatoris de l'oposició, segueixen en la puntuació final a les inicialment proposades pel tribunal, en el torn que corresponga, amb la finalitat d'efectuar-ne el nomenament com a funcionària de carrera.  
  
  
Onze. Borsa de treball  
En compliment del que estipula l'apartat 4 de l'Acord de gestió de les convocatòries de l'oferta pública d'ocupació de les Corts Valencianes 2018, aprovat per la Mesa de les Corts Valencianes el 17 de juliol de 2018 a proposta de la Mesa Negociadora del Personal de les Corts Valencianes s'estableix el següent:  
- Es constitueix una borsa de treball integrada per qui, tot i haver participat en aquestes proves selectives i no haver obtingut plaça de persona funcionària, haja aprovat almenys el primer dels exercicis de la fase d'oposició. Aquesta llesta s'ha d'ordenar segons la puntuació final rebuda en aquest procés selectiu, i ha de prioritzar la promoció interna. A aquesta llista ha de recórrer l'administració parlamentària quan necessite cobrir llocs de treball de tècnic superior d'administració parlamentària per personal interí, sempre que reunisquen els requisits exigits per a l'accés al lloc, excepte renúncia.  
- El procediment a aplicar en aquests casos és el que estableix l'Acord de la Mesa de les Corts Valencianes pel qual s'aprova el Reglament per a la selecció del personal interí de les Corts Valencianes.  
  
  
Dotze. Recursos  
Aquesta convocatòria, les seues bases i tots els actes administratius dictats per a desenvolupar-la, excepte les actuacions del tribunal, poden impugnar-los les persones interessades mitjançant la interposició d'un recurs contenciós administratiu, en el termini de dos mesos comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, pot interposar-se potestativament un recurs de reposició davant del mateix òrgan que va dictar l'acte contra el qual es recorre,, en el termini d'un mes comptador des de l'endemà de la publicació, o qualsevol altre recurs que s'estime procedent.  
  
Contra els actes del tribunal es pot interposar un recurs davant de la Mesa de les Corts Valencianes, en el termini d'un mes comptador a partir de l'endemà de la seua publicació, segons el que preveu l'article 54 de l'Estatut del personal de les Corts Valencianes.  
La Mesa de les Corts Valencianes té potestat per a completar el contingut de les bases precitades i adoptar una resolució definitiva en totes les qüestions que se'n deriven de l'aplicació.  
Cosa que es publica perquè se'n prenga coneixement, de conformitat amb el que estableix l'article 95.1 del Reglament de les Corts Valencianes.  
  
Palau de les Corts Valencianes, València, 5 de març de 2019.- El president: Enric Morera i Català. El secretari primer: Emilio Argüeso Torres.  
  
  
ANNEX I  
  
Bloc I  
a) Constitució i organització dels poders públics  
Tema 1. La Constitució. Característiques de la Constitució de 1978. Els valors superiors de l'ordenament espanyol. L'estat social i democràtic de dret. La monarquia parlamentària. Llibertats i drets fonamentals: garanties i suspensió. Els procediments de reforma constitucional.  
  
Tema 2. Les Corts Generals. Les Corts Generals en el sistema constitucional espanyol. Estructura i funcions. Les relacions entre les cambres. El Senat com a cambra de representació territorial. El Defensor del Poble. El Tribunal de Comptes.  
Tema 3. El govern. La posició constitucional del govern a Espanya. Composició. Formació: elecció i cessament del govern i del seu president. Les funcions del govern: en especial, la funció de direcció política.  
  
Tema 4. Les disposicions del govern amb força de llei. Els decrets lleis: límits formals i materials. El control parlamentari dels decrets lleis. La delegació legislativa: naturalesa i modalitats. Els requisits constitucionals de les lleis de delegació. Els requisits dels decrets legislatius. El control jurisdiccional i parlamentari de la legislació delegada.  
  
Tema 5. El poder judicial. La regulació de la justícia en el dret espanyol: principis constitucionals (en especial, la subjecció a la llei, la independència i la unitat jurisdiccional). La Llei orgànica del poder judicial. L'estatut de jutges i magistrats. L'autogovern del poder judicial: el Consell General del Poder Judicial: composició funcions. El Ministeri Fiscal.  
Tema 6. La jurisdicció constitucional. El control de constitucionalitat de les lleis: origen i evolució. Els sistemes comparats de justícia constitucional. La jurisdicció constitucional a Espanya: antecedents i regulació actual. El Tribunal Constitucional: naturalesa, elecció, organització i funcions. El recurs d'inconstitucionalitat. La qüestió d'inconstitucionalitat. El recurs d'empara.  
Tema 7. Les comunitats autònomes. El procés de formació del sistema autonòmic i la seua evolució. Els estatuts d'autonomia: naturalesa, contingut i reforma. La distribució de competències entre l'Estat i les comunitats autònomes. L'organització política de les comunitats autònomes. Les lleis autonòmiques. Les disposicions autonòmiques amb força de llei. Les relacions entre l'Estat i les comunitats autònomes.  
  
Tema 8. Lleis estatals i la seua incidència en l'ordenament autonòmic. Els principis que inspiren les relacions entre l'estat i les comunitats autònomes. Lleis ordinàries i lleis orgàniques. Lleis marc. Lleis de transferència. Lleis d'harmonització. Legislació bàsica de l'Estat i legislació autonòmica.  
  
b) Estatut d'Autonomia i institucions de la Comunitat Valenciana  
Tema 9. L'autonomia de la Comunitat Valenciana. Aproximació històrica i avantprojectes d'estatut. La via valenciana a l'autonomia: el llarg camí fins a l'Estatut de 1982. Reformes de l'Estatut (1991 i 1994). Tramitació del nou Estatut: la Llei orgànica 1/2006, de 10 d'abril.  
  
Tema 10. L'Estatut d'Autonomia de la Comunitat Valenciana. Naturalesa jurídica. Elements de la Comunitat: denominació; condició política de valencians; bandera, seu i llengua pròpia. El dret foral valencià. Els drets dels valencians i les valencianes. Les competències de la Comunitat Valenciana: règim jurídic i classificació. La reforma de l'Estatut d'Autonomia.  
Tema 11. Les Corts Valencianes (I). Història. Configuració estatutària de les Corts Valencianes. Composició i sistema electoral. El Reglament de les Corts Valencianes. Òrgans de govern i òrgans de treball.  
  
Tema 12. Les Corts Valencianes (II). Les funcions de les Corts Valencianes. Funció legislativa. Funció financera. Funció d'impuls. Funció de control. Altres funcions.  
Tema 13. El president de la Generalitat i el Consell. Elecció, nomenament i cessament del president de la Generalitat. El seu estatut personal i funcions. L'Estatut dels Expresidents de la Generalitat. El Consell de la Generalitat: seu, composició, estatut dels seus membres, funcionament i funcions.  
Tema 14. Les institucions comissionades de les Corts Valencianes. El Síndic de Greuges. Regulació estatutària i legal del Síndic de Greuges: elecció, nomenament, Estatut del Síndic i els adjunts, organització i funcions. La Sindicatura de Comptes. Règim jurídic de la Sindicatura de Comptes. Elecció, nomenament i estatut jurídic dels seus membres, organització i funcions. Els procediments de fiscalització.  
  
Tema 15. Les institucions consultives i normatives de la Generalitat. El Consell Valencià de Cultura. L'Acadèmia Valenciana de la Llengua. El Comité Econòmic i Social. El Consell Jurídic Consultiu.  
Tema 16. L'Administració de justícia a la Comunitat Valenciana. El marc constitucional. El Tribunal Superior de Justícia de la Comunitat Valenciana. La Sala Civil i Penal: composició i funcions. Competències de la Generalitat sobre la configuració normativa dels òrgans jurisdiccionals ordinaris i sobre la planta i la demarcació d'aquests; respecte del personal no jurisdiccional al servei de l'Administració de justícia; respecte dels mitjans materials al servei de l'Administració de justícia. El Consell de Justícia de la Comunitat Valenciana.  
  
Tema 17. Les relacions ad extra de la Comunitat Valenciana. Les relacions amb l'Estat i altres comunitats autònomes. Els convenis de col·laboració amb l'Estat i altres comunitats autònomes. Les relacions amb la Unió Europea. L'acció exterior de la Comunitat Valenciana.  
  
  
c) Dret internacional i Unió Europea  
Tema 18: Els tractats internacionals. Concepte i classes. La Convenció de Viena i el dret espanyol sobre tractats. Els procediments de conclusió d'aquests. Les reserves. Modificació dels tractats. Interpretació i aplicació dels tractats. La incorporació dels tractats al dret intern.  
  
Tema 19: El procés d'integració europea. El Tractat Constitutiu de la Comunitat Europea del Carbó i de l'Acer fins a l'actualitat. La ciutadania de la Unió. Els drets fonamentals de la Unió Europea. La naturalesa jurídica de la Unió Europea. El sistema d'atribució de competències a la Unió Europea i les competències dels estats membres.  
  
Tema 20. L'estructura de la Unió Europea. El sistema institucional: caràcters generals. La Comissió Europea. L'Alt Representant de la Unió per a Assumptes Exteriors i Política de Seguretat. El Consell de la Unió Europea. El Consell Europeu. El Parlament Europeu. El Tribunal de Justícia de la Unió Europea. El Banc Central Europeu. El Tribunal de Comptes. El Defensor del Poble Europeu. El Comité de les Regions.  
  
Tema 21. L'ordenament comunitari. Els tractats com a «Constitució comunitària». El dret derivat: reglaments, directives i decisions. Les recomanacions i els dictàmens. Dret comunitari i dret dels estats membres: autonomia, eficàcia i primacia de l'ordenament comunitari. L'aplicació del dret comunitari pels estats membres; especial referència a les relacions entre Estat i comunitats autònomes en l'aplicació del dret comunitari.  
  
Bloc II  
a) La institució parlamentària: les Corts Valencianes  
Tema 1. Les Corts Valencianes en la història. L'època foral. La recuperació democràtica. El Plenari de Parlamentaris. La tramitació de l'Estatut d'Autonomia de 1982. Les Corts Valencianes transitòries. Normes sobre blasons, etiqueta i formulari.  
Tema 2. Configuració estatutària de les Corts Valencianes. Composició i sistema electoral. Autonomia institucional, reglamentària, financera, organitzativa i administrativa.  
Tema 3. El dret parlamentari. Els reglaments de les cambres: naturalesa jurídica. Altres fonts escrites del dret parlamentari. El costum parlamentari i figures afins. El Reglament de les Corts Valencianes: elaboració, contingut, reforma i interpretació. Les normes de desenvolupament del reglament. Els precedents parlamentaris.  
Tema 4. Subjectes parlamentaris (I). L'estatut jurídic del parlamentari. El mandat parlamentari. El contingut essencial del mandat representatiu. Drets, deures i prerrogatives dels membres de les Corts Valencianes. Règim econòmic dels parlamentaris: retribucions, dietes i indemnitzacions. Suspensió de la condició de parlamentari.  
  
Tema 5. Subjectes parlamentaris (II). Els grups parlamentaris: significació històrica i constitucional. Organització. Repercussió en l'estructura i funcionament de les cambres. Els grups parlamentaris en les Corts Valencianes. El Grup Mixt. Els diputats no adscrits. Espai físic i mitjans materials i econòmics assignats a aquests.  
  
Tema 6. Estructura orgànica de les Corts Valencianes. Els òrgans de govern de les Corts Valencianes. La Presidència. La Mesa. La Junta de Síndics. Sistema d'elecció i funcions. Els òrgans de treball. El Ple. La Diputació Permanent: composició i funcions. Les comissions: composició, classes i funcions. Subcomissions i ponències.  
  
Tema 7. Funcionament de les Corts Valencianes. Legislatures i períodes de sessions. Les sessions i les seues classes. Publicitat de la seua activitat. Idiomes oficials. L'ordre del dia. El quòrum. El debat parlamentari. L'obstrucció parlamentària. Les votacions.  
Tema 8. Funcions de les Corts Valencianes (I). La funció legislativa. La iniciativa legislativa: classes i requisits. El procediment legislatiu ordinari: distinció entre projecte i proposició de llei. Les especialitats del procediment legislatiu. Els procediments legislatius especials. La sanció i la promulgació de les lleis. La publicació de les lleis i l'entrada en vigor.  
Tema 9. Funcions de les Corts Valencianes (II). La funció financera. La Llei de pressupostos de la Generalitat: naturalesa, contingut i principis constitucionals. Les especialitats de tramitació de la Llei de pressupostos. La pròrroga pressupostària.  
Tema 10. Funcions de les Corts Valencianes (III). La funció d'impuls. L'atorgament de confiança: la investidura i la qüestió de confiança. El debat de política general. Les comunicacions del Consell. Les proposicions no de llei. Les mocions subsegüents a interpel·lació.  
  
Tema 11. Funcions de les Corts Valencianes (IV). La funció de control. La moció de censura. El control dels decrets legislatius i els decrets lleis. Les compareixences. Les preguntes. Les interpel·lacions. Les sol·licituds d'informació. Les comissions d'investigació.  
Tema 12. Funcions de les Corts Valencianes (V). Designacions i nomenaments. Iniciativa legislativa davant les Corts Generals. Iniciativa de reforma de la Constitució. Presentació de recursos d'inconstitucionalitat. Convenis de col·laboració amb l'Estat i altres comunitats autònomes.  
Tema 13. El parlament obert. La participació ciutadana en el procediment legislatiu. Les esmenes de participació ciutadana. Les Comissió Especial de Participació Ciutadana. La Llei de transparència. Les Normes de transparència en les Corts Valencianes.  
Tema 14. L'Administració parlamentària. Concepte, finalitat i règim jurídic. La Secretaria General de les Corts Valencianes. Els Estatuts de govern i règim interior. Funcions de les diferents àrees, serveis i unitats de les Corts Valencianes. El control jurisdiccional dels actes de l'Administració parlamentària.  
  
b) Dret electoral  
Tema 15. El règim electoral general. Fonts del dret electoral. La Llei orgànica de règim electoral general. El concepte de règim electoral general en la llei i en la jurisprudència. Elements comuns: sufragi actiu i passiu, Administració electoral i procediment electoral.  
  
Tema 16. Sistemes electorals. Els sistemes electorals. Sistema electoral per a les eleccions al Congrés dels Diputats. Sistema electoral per a les eleccions al Senat. El sistema d'elecció de les entitats locals. El sistema electoral per a les eleccions a les assemblees legislatives de les comunitats autònomes.  
Tema 17. Sistema electoral valencià (I). La Llei electoral valenciana. Dret de sufragi actiu i passiu. Causes d'inelegibilitat. Incompatibilitats. Sistema electoral. Circumscripció. Barrera electoral. Convocatòria d'eleccions.  
Tema 18. Sistema electoral valencià (II). L'Administració electoral. La Junta Electoral de la Comunitat Valenciana. Presentació i proclamació de candidats. Campanya electoral. Despeses i subvencions electorals. Infraccions i sancions electorals.  
  
  
Bloc III  
Dret administratiu  
Tema 1. L'administració pública: concepte i principis. La divisió de poders i l'estat de dret. El dret administratiu. El principi de legalitat. Les potestats administratives. L'activitat discrecional: límits i control.  
  
Tema 2. Les fonts del dret administratiu (I). El dret de la Unió Europea. La Constitució. La llei: classes. Els principis de reserva de llei, de jerarquia normativa i de competència. Els estatuts d'autonomia. Les lleis de les comunitats autònomes. Els tractats internacionals.  
  
Tema 3. Les fonts del dret administratiu (II). El reglament: concepte, classes i naturalesa. Fonament i límits de la potestat reglamentària. La inderogabilitat singular de les disposicions generals. Procediment d'elaboració. El control de la potestat reglamentària. Altres fonts del dret administratiu.  
Tema 4. Principis d'organització administrativa. Els òrgans de l'Administració pública. Potestat organitzatòria. Classes d'òrgans. La competència. La jerarquia.  
Tema 5. La Llei 39/2015, d'1 d'octubre, del procediment administratiu comú de les administracions públiques: objecte i àmbit subjectiu d'aplicació. La Llei 40/2015, d'1 d'octubre, de règim jurídic del sector públic: disposicions generals. Els òrgans de les administracions públiques: classes i règim jurídic.  
Tema 6. L'acte administratiu: concepte, elements i classes. La forma dels actes administratius. La motivació, la notificació i publicació. El silenci administratiu: règim jurídic.  
Tema 7. L'eficàcia dels actes administratius. L'executivitat dels actes administratius. L'execució forçosa per l'administració. La invalidesa de l'acte administratiu: nul·litat de ple dret i anul·labilitat. Els actes administratius irregulars. La validació, conservació i conversió dels actes administratius.  
Tema 8. El procediment administratiu comú. Principis inspiradors. Iniciació, ordenació, instrucció, finalització i execució del procediment. Tramitació simplificada. Les persones interessades en el procediment.  
  
Tema 9. Els drets de les persones en la Llei 39/2015, d'1 d'octubre, del procediment administratiu comú de les administracions públiques. Els registres administratius i l'arxiu de documents. L'accés a la informació pública i la protecció de dades de caràcter personal. La participació en les administracions públiques.  
Tema 10. La revisió dels actes en via administrativa: revisió d'ofici. Revocació dels actes administratius. Rectificació d'errors materials o de fet: concepte i tractament. Els recursos administratius.  
  
Tema 11. La responsabilitat patrimonial de l'Administració. Principis i pressupostos de la responsabilitat patrimonial. Responsabilitat de les autoritats i personal al servei de les administracions públiques.  
  
Tema 12. La potestat sancionadora de l'Administració. Principis generals. Especialitats del procediment en matèria sancionadora.  
Tema 13. El patrimoni de les administracions públiques: concepte i classificació. La Llei de patrimoni de la Generalitat. Els béns de domini públic de la Generalitat: règim jurídic. Protecció i defensa dels béns. L'afectació, adscripció i mutació demanial. Els béns patrimonials: adquisició, utilització i alienació.  
Tema 14. El servei públic. Formes de gestió dels serveis públics. La gestió directa. La gestió indirecta. La concessió: classes, règim jurídic. Modificació, novació, transmissió i extinció de les concessions.  
  
Tema 15. Els contractes del sector públic (I). Objecte i àmbit d'aplicació de la Llei de contractes del sector públic. Especial referència als òrgans constitucionals i estatutaris. Delimitació dels tipus contractuals. Contractes subjectes a regulació harmonitzada. Contractes administratius i contractes privats.  
Tema 16. Els contractes del sector públic (II). Racionalitat i consistència de la contractació del sector públic. Llibertat de pactes i contingut mínim del contracte. Perfecció i forma del contracte. Règim d'invalidesa. El recurs especial.  
Tema 17. Els contractes del sector públic (III). Les parts del contracte. L'òrgan de contractació. Capacitat i solvència de l'empresari.  
Tema 18. Els contractes del sector públic (IV). Objecte, pressupost base de licitació, valor estimat, preu del contracte i la seua revisió. Garanties exigibles en la contractació del sector públic. La preparació dels contractes de les administracions públiques.  
Tema 19. Els contractes del sector públic (V). De l'adjudicació dels contractes de les administracions públiques: disposicions generals i procediments d'adjudicació. Efectes, compliment i extinció dels contractes administratius.  
Tema 20. Els contractes del sector públic (VI). La racionalització tècnica de la contractació. Tipus de contractes. El contracte d'obres. El contracte de subministrament. El contracte de serveis.   
Tema 21. La jurisdicció contenciosa administrativa. Competència i òrgans. L'objecte del recurs contenciós administratiu. Les parts. El procediment ordinari. El procediment abreujat. Formes de terminació del procés. L'execució de sentències. Les mesures cautelars.  
  
  
Bloc IV  
A) Ocupació pública  
Tema 1. Principis constitucionals en matèria de funció pública. Les bases del règim estatutari dels funcionaris públics: marc jurídic. El Reial decret legislatiu 5/2015, de 30 d'octubre, que aprova la Llei de l'Estatut Bàsic de l'Empleat Públic. La Llei 10/2010, de 9 de juliol, de la Generalitat, d'ordenació i gestió de la funció pública valenciana: objecte, principis i àmbit d'aplicació. L'Estatut del Personal de les Corts Valencianes.  
Tema 2. El personal al servei de les administracions públiques en l'àmbit de la Generalitat. Estructuració de l'ocupació pública. El personal funcionari de carrera. El personal interí. El personal laboral. El personal eventual. Especial referència a l'Estatut de Personal de les Corts Valencianes.  
Tema 3. La planificació de recursos humans en les administracions públiques de la Generalitat: l'oferta pública d'ocupació. Instruments de planificació i ordenació del personal. Registres de personal. Sistemes i conceptes retributius. Especial referència a l'Estatut de Personal de les Corts Valencianes.  
Tema 4. Naixement i extinció de la relació de servei en l'Administració de la Generalitat. Selecció de personal. Adquisició i pèrdua de la condició del personal empleat públic. Especial referència a l'Estatut de Personal de les Corts Valencianes.  
Tema 5. L'articulació de la funció pública valenciana: el model de cossos i el model de llocs de treball. Les relacions de llocs de treball. Classificació de llocs de treball. La provisió de llocs de treball: sistemes de provisió. Promoció professional i carrera. Especial referència a l'Estatut de Personal de les Corts Valencianes.  
Tema 6. Les situacions administratives dels funcionaris al servei de la Generalitat. Especial referència a l'Estatut de Personal de les Corts Valencianes.  
Tema 7. Drets i deures del personal empleat públic de la Generalitat. Règim d'incompatibilitats. Responsabilitat civil, penal i administrativa del personal funcionari. Règim disciplinari. Especial referència a l'Estatut de Personal de les Corts Valencianes.  
Tema 8. Representació i negociació col·lectiva en l'Administració pública. Òrgans de representació unitària del personal funcionari i laboral de la Generalitat. Normativa vigent. Els pactes i els acords: concepte, eficàcia i naturalesa. La Mesa Negociadora del Personal de les Corts Valencianes.  
Tema 9. La Seguretat Social del personal al servei de l'Administració. Aplicació del Reial decret legislatiu 8/2015, de 30 d'octubre, pel qual s'aprova el text refós de la Llei general de la Seguretat Social. Estructura del sistema de la Seguretat Social: règim general i règims especials. Afiliació i cotització. L'acció protectora: disposicions generals i prestacions.  
Tema 10. Selecció, provisió de llocs de treball. La carrera professional del personal al servei de l'Administració de la Generalitat. Les condicions de treball del personal al servei de l'Administració de la Generalitat. Especial referència a l'Estatut de Personal de les Corts Valencianes.  
Tema 11. La Llei orgànica 3/2007, de 22 de març, per a la igualtat efectiva de dones i homes. Llei 9/2003, de 2 d'abril, de la Generalitat, per a la igualtat de dones i homes. La Llei orgànica 1/2004, de 28 de desembre, de mesures de protecció integral contra la violència de gènere. Els plans d'igualtat de gènere en l'Administració pública. El Pla d'igualtat de gènere de les Corts Valencianes.  
  
B) Règim econòmic i pressupostari  
Tema 12. El pressupost: concepte i naturalesa. Normativa aplicable. Principis pressupostaris. El cicle pressupostari. L'estructura pressupostària. Els crèdits pressupostaris. Modificacions dels crèdits inicials.  
  
Tema 13. La gestió del pressupost (I). El marc jurídic de gestió de la despesa pública. Les fases d'execució i documents comptables de l'estat d'ingressos. Ordenació de la despesa. Operatòria comptable de l'estat de despeses del pressupost. Despeses d'exercici corrent, d'exercicis tancats i despeses plurianuals. Restriccions i seguiment de l'execució pressupostària.  
Tema 14. La gestió del pressupost en l'àmbit de la Generalitat (II). La gestió i comptabilització de despeses de funcionament i d'inversió. Gestió i comptabilització de despeses per transferències corrents i de capital. La gestió de les despeses en matèria de personal.  
Tema 15. La comptabilitat pública: concepte i fins. El Pla General de comptabilitat i la seua implantació en l'Administració pública. La comptabilitat de l'Administració general de la Generalitat. La comptabilitat dels organismes públics i la resta d'ens públics. El compte general. Formació i remissió. Documents i estats que la integren.  
Tema 16. La Tresoreria. Organització i normativa. Els pagaments que cal justificar. Les bestretes de caixa fixa.  
Tema 17. Les subvencions. Règim jurídic en la normativa bàsica estatal i en la Llei 1/2015, de 6 de febrer de la Generalitat, d'hisenda pública, del sector instrumental i de subvencions. Especial referència a la regulació de les subvencions en les Corts Valencianes. Les nòmines: estructura i normes de confecció. Altes i baixes. Meritació i liquidació d'efectes econòmics  
Tema 18. El control pressupostari en l'àmbit de la Generalitat. Control intern: la Intervenció General de la Generalitat. El control extern: la Sindicatura de Comptes.  
Tema 19. L'autonomia financera de les Corts Valencianes. Les Normes de gestió econòmica pressupostària de les Corts Valencianes. El pressupost de les Corts Valencianes. La Tresoreria de les Corts Valencianes. Competències en matèria de despesa.  
Tema 20. Les Normes de fiscalització de les despeses que hagen de finançar-se amb càrrec al pressupost de les Corts Valencianes. La intervenció de les Corts Valencianes: funcions. El Compte General de les Corts Valencianes: elaboració, aprovació i fiscalització externa.